কেমন থাকবে আজকের আবহাওয়া? দেখে নিন এক নজরে

কলকাতা: পুরনো বছরকে বিদায় জানিয়ে, সারম্বরে স্বাগত জানানও হয়েছে নতুন বছরকে। ক্রিসমাস যেমন বঙ্গবাসী কাটিয়েছে শীত ছাড়া, কিন্তু বছর শেষে অবশেষে দেখা মিলেছে শীতের। ইতিমধ্যেই কলকাতা-সহ বঙ্গের সব জায়গায় এক ধাক্কায় নেমেছে অনেকটাই তাপমাত্রা। আবহাওয়া দফতর সূত্রে খবর, বঙ্গে এই কদিন দেখা মিলবে শীতের। জানা যাচ্ছে শীতের স্পেল চলবে শনিবার পর্যন্ত। দিন ও রাতের তাপমাত্রা স্বাভাবিকের নীচে রয়েছে। দক্ষিণবঙ্গের পাশাপাশি, উত্তরবঙ্গেও জাঁকিয়ে শীতের আমেজ।

আরও পড়ুন: উইকেন্ডে উষ্ণতার ছোঁয়া, চড়বে পারদ

সকাল থেকেই দেখা গেছে কলকাতা-সহ রাজ্য ঢেকেছিল কুয়াশার চাদরে। আপাতত এই কদিন তাপমাত্রা স্বাভাবিকের তুলনায় কম থাকবে বলেই জানা যাচ্ছে। আজ কলকাতার সর্বচ্চ তাপমাত্রা ২১.৬ ডিগ্রি সেলসিয়াস, এবং সর্বনিম্ন তাপমাত্রা ১৩.২ ডিগ্রি সেলসিয়াস। জেলাতেও তাপমাত্রা স্বাভাবিকের তুলনায় অনেকটা নীচে বলে জানা যাচ্ছে। আলিপুর আবহাওয়া দফতর সূত্রে খবর, শনিবার থেকে আবার তাপমাত্রা বাড়বে।

অন্যদিকে, উত্তরবঙ্গেও স্বাভাবিকের অনেকটাই নীচে তাপমাত্রা। তবে উত্তরবঙ্গে আবার রয়েছে বৃষ্টির পূর্বাভাস। হালকা থেকে মাঝারি বৃষ্টি হতে পারে দার্জিলিং, কালিম্পং, জলপাইগুড়ি এবং আলিপুরদুয়ারে। তবে পশ্চিমবঙ্গে নেই কোন বৃষ্টির পূর্বাভাস।

দেখুন অন্য খবর